ป้าอ่อน กอกก๊วน
.
..
ร้านป้าอ่อนเป็นร้านอาหารตามสั่ง ที่ใช้วัตถุดิบเป็นซีฟู๊ด มีทั้งกั้ง กุ้ง ปู ปลา หมึก หอยเชลล์ ไซส์บิ๊กๆ ราคาก็เลยแรงตามขนาดของวัตถุดิบ ร้านอยู่ในซอยก๊วน ตรงข้ามศาลเจ้าปุ่งไถ่กง เป็นซอยเล็กๆ ตรงข้ามซอยท่าเรือพลี วันนี้ได้มีโอกาสมาเที่ยวชลบุรี ก็มิพลาดได้จัดสักมื้อแล้วค้าบ เจ้าของร้านนั่นก็คือ ป้าอ่อน อัธยาศัยดีทีเดียว ยังเดินไม่ทันจะก้าวเข้าร้านก็ถามว่าจะรับอะไรดีคะ 
.
เริ่มที่จานยอดฮิต ผัดกะเพรารวมทะเล นำขบวนซีฟู๊ดด้วยกั้ง กุ้งแกะเปลือกพร้อมทาน ปูเนื้อๆเน้นๆ หมึกชิ้นเบ้งๆ วันนี้ไม่มีหอยเชลล์ แต่แค่นี้ก็เครื่องแน่นเต็มจานละค้าบ แซ่บสะใจ 
อีกจานสั่ง ผัดพริกแกงรวมมิตรทะเล ใส่ยอดมะพร้าวอ่อนด้วย รสชาติบ้านๆ จัดจ้านขั้นเทพ ใส่ทั้งปู หมึก กุ้ง กั้ง ขนทะเลมาไว้ในจาน 
.
ยังมีอีกหลายเมนูที่น่าโดน อาทิ กะเพราเนื้อปู กั้งทอดกระเทียม ซีฟู๊ดผัดผงกะหรี่ ผัดพริกเผาทะเล ฯลฯ บอกเลยว่าบ่าย 2 ของก็หมดนะจ๊ะๆ